Несібек-нұр

Несібек-Нұр – айтулы халық емшілері. Бұл тумалас екі адам. Емсектік, сынықшылық Несібекке дарыған, одан кейінгі ұрпақтарына жалғасқан. 
Несібек (1780, Маңғыстау облысы, Бозащы түбегі – 1860) – емші. Айтушылар оны нағашысы Әлімнің Әйтеке биінен таралды деп пайымдайды. Діни сауатты, сөзге ұста , емсектік және көріпкелдік қасиеттері ерекше бағаланып, ұрпақтан-ұрпаққа таралуда.  Несібек адам ағзасындағы кеселге ұшыраған бөліктерін отау жолымен алып тастайтын болған. Дененің тиісті бөлігін жібек жіппен тігетіні туралы да деректер ел арасында сақталған. Емге Маңғыстаудың табиғи дәрілік өсімдіктердің кейбір тамырларын, өскіндерін, малдың майларын пайдаланған. Осы күнге жеткен деректерге сүйенсек, Несібек емші бас, жүрек, бөтеке, іш құрылысы, қан қысымы ауруларын емдеп жазған. Несібектің туысы Нұр да ел арасында емшілік қасиетімен белгілі болған. Бірақ дәстүр бойынша аға тұрғанда ініге жол бола бермейтініне байланысты Несіпбек есімі айрықша аталатыны да бекер емес. 
Маңғыстау энциклопедиясы, Алматы, 1997;

Дереккөздер

Санат:Тұлғалар